Joona Petserist

Joona (ilmaliku nimega Joann; suri ajavahemikus 1474–1480 Petseri kloostris) oli õigeusu vaimulik, Petseri kloostri asutaja.Eestimaa pühakute kogu. Tallinn, Eesti Õigeusu Kiriku Kirjastus. 2010. Lk 20-21

Ta saadeti aastal 1467 Moskvast Tartusse misjonitööd tegema ja teenis Tartus Püha Imetegija Nikolause ja Püha Suurmärter Georgiuse kirikus. Tartus tegutses ta koos preester Issidoriga. Õigeusklike tagakiusamise tõttu kolis ta aastal 1470 Pihkvasse.

Teda peetakse Petseri kloostri asutajaks aastal 1473.  

Tema naine oli Maria (nunnana Vassa).

 Austamine 
Joona säilmed asuvad Petseri kloostri nekropolis, arkosooliumis koobaste sissekäigu lähedal. Tema mälestuspäeva tähistatakse 29. märtsil (11. aprillil, kui tähistatakse Juliuse kalendri järgi).

Eesti Apostlik-Õigeusu Kirik tähistab Joona mälestust 29. märtsil ja Petseri vagade koondmälestuse päeval kolmandal pühapäeval pärast kolmainupüha28.06.2020 3. pp. Petseri vagade koondmälestus. - eoc.ee.

Vene Õigeusu Kirik kanoniseeris Joona pühakuks 3. veebruaril 2016. aastal.

Viited

Kategooria:Eesti õigeusu vaimulikud
Kategooria:Surnud 15. sajandil
Kategooria:Vana-Liivimaa inimesed